**JAVNI POZIV PRAVNIM OSEBAM Z REGISTRIRANO DEJAVNOSTJO S PODROČJA ŠPORTA, KI IMAJO SEDEŽ V OBČINI TOLMIN**

**za predlaganje članov Strokovnega sveta za šport pri Zavodu za kulturo, šport in mladino Občine Tolmin**

Statut Zavoda KŠM Tolmin določa, da ima zavod za vsako od področij svojega delovanja (kultura, šport in mladinske dejavnosti) petčlanski strokovni svet kot posvetovalno strokovno telo, ki direktorju, strokovnim delavcem zavoda, svetu zavoda in ustanovitelju posreduje strokovna mnenja oz. predloge o ključnih vprašanjih s svojega področja.

Predsedniki vseh treh strokovnih svetov zavoda so po določilu 3. odstavka 8. člena Statuta zavoda avtomatsko tudi člani Sveta zavoda, najvišjega organa upravljanja zavoda.

Sestava in način imenovanja članov strokovnega sveta za šport in njihove pristojnosti so določene v 22. in 23. členu Statuta.

Strokovni svet za šport sestavljajo tudi trije predstavniki uporabnikov, ki jih lahko predlagajo vse pravne osebe z registrirano dejavnostjo s področja športa s sedežem v občini Tolmin, izbiro med njimi pa opravi Izvršilni odbor Občinske športne zveze Tolmin.

Vse upravičene predlagatelje pozivamo, da svoje predloge za imenovanje največ treh predstavnikov uporabnikov v strokovni svet za šport pošljejo najkasneje do petka, 1. avgusta 2025, na spodnjem obrazcu. Obrazec mora vsebovati podpis kandidata, s čimer podaja soglasje k kandidaturi.

Obrazec pošljite po pošti ali prinesite na naslov Zavod KŠM Tolmin, Dijaška ulica 12 C, 5220 Tolmin ali ga pošljite skeniranega po e-pošti na direktor@ksm.si.

Vse pravočasno prejete vloge bomo posredovali Izvršilnemu odboru Občinske športne zveze Tolmin, ki bo med njimi izbral tri člane.

Tolmin, 4. 7. 2025 Matjaž Žbogar, l.r.

 direktor

|  |  |
| --- | --- |
| **Predlagatelj** (samo pravne osebe z registrirano dejavnostjo s področja športa s sedežem v občini Tolmin) |       |

Na osnovi javnega poziva predlagamo IO Občinske športne zveze Tolmin, da v Strokovni svet za šport pri Zavodu KŠM Tolmin imenuje naslednje kandidate:

|  |
| --- |
| **Kandidat št. 1** |
| Ime in priimek |       |
| Leto rojstva |       |
| Naslov prebivališča |       |
| Elektronska pošta |       |
| Telefonska številka |       |
| **Podpis kandidata** |

|  |
| --- |
| **Kandidat št. 2** |
| Ime in priimek |       |
| Leto rojstva |       |
| Naslov prebivališča |       |
| Elektronska pošta |       |
| Telefonska številka |       |
| **Podpis kandidata** |

|  |
| --- |
| **Kandidat št. 3** |
| Ime in priimek |       |
| Leto rojstva |       |
| Naslov prebivališča |       |
| Elektronska pošta |       |
| Telefonska številka |       |
| **Podpis kandidata** |

|  |  |
| --- | --- |
| Kraj in datum:       | Žig in podpis: |